*Uzaicinājuma komercpiedāvājuma iesniegšanai tirgus izpētei*

*“Ķeguma stacijas ēkas mājsaimniecības*

*klientu elektroenerģijas uzskaites pārbūve”*

*1.pielikums*

**Tehniskais uzdevums**

 **“****Ķeguma stacijas ēkas mājsaimniecības klientu elektroenerģijas uzskaites pārbūve”**

1. **Vispārīgi noteikumi**
	1. Pakalpojuma apraksts:
		1. Ķeguma stacijas ēkas (adrese: Stacijas laukums 1, Ķegums, Ogres nov., LV-5020, kadastra apzīmējums 74090010064001) mājsaimniecības klientu esošās elektroenerģijas uzskaites pārbūve.
	2. Pakalpojuma apjoms:
		1. projektēšana;
		2. montāža, t.sk.;
			1. materiālu un iekārtu piegāde un to uzstādīšanas un pieslēgšanas darbi;
			2. izpilddokumentācijas noformēšana.
	3. Darbus veikt atbilstoši Latvijas Republikā spēkā esošajiem normatīvajiem un tiesību aktiem.
	4. Pamatojoties uz Atsevišķo inženierbūvju būvnoteikumu 6.1 1., 6.3.1. punktiem darbiem nav nepieciešams paskaidrojuma raksts, vai būvniecības iesniegums vai cita būvniecības ieceres dokumentācija, kas iesniedzama būvniecības informācijas sistēmā.
	5. Esošās situācijas apraksts:
		1. Ķeguma dzelzceļa stacijas ēkā pavisam ir 8 mājsaimniecības klienti: 4 klienti atrodas stacijas ēkas vienā pusē kāpņu telpā un vēl 4 - stacijas ēkas otrā pusē kāpņu telpā. (skat. 1. pielikumu stacijas ēkas skice). Papildus katrā kāpņu telpā ir pa vienam pieslēgumam internetam un televīzijas provaideram, ka arī vēl kāpņu telpas pašpatēriņš. Mājsaimniecības klientu esošie elektroenerģijas aparāti atrodas dzīvokļos.
2. **Projektēšanas noteikumi**
	1. Izstrādāt Ķeguma stacijas ēkas mājsaimniecības klientu esošās elektroenerģijas uzskaites pārbūves tehnisko risinājumu.
	2. Tehnisko projektu jāizstrādā tādā komplektācijā un detalizācijas pakāpē, lai pēc tā varētu nepārprotami izpildīt montāžu.
	3. Veicot tehniskā risinājuma izstrādi, jāievēro šādi noteikumi:
		1. Paredzēt katrā kāpņu telpas nišā (skat. 1. pielikumu) uzstādīt U8-3/6 tipa vai analoģisko uzskaites sadalni (turpmāk – US-1 vai US-2) ar NU8m nosegkārbu. Pie sienas uzskaites sadalni stiprināt ar WB vai analoģiskiem kronšteiniem;
		2. Katrā US sadalnē paredzēt 6x16A trīsfāžu aizsārgslēdžus pēc uzskaites un 6x32A slēdžus pirms uzskaites. US sadalnēs paredzēt esošo klientu elektroenerģijas aparātu pārlikšanu;
		3. No esošas S-2 sadalnes līdz US-1 un US-2 paredzēt 5x16mm2 vara kabeļlīnijas. (L1~40m, L2~65m.). S-2 sadalne atrodas pagrabstāvā, tāpēc L1 un L2 līniju trases no S-2 sadalnes līdz katrai kāpņu telpas US sadalnei jāgulda pagrabstāvā. Līnijas L1 un L2 guldīt cietās bez halogēna D40mm caurulēs, to droši piestiprinot pie sienas ar metāla apskavām. Sadalnē S-2 paredzēt katrai kabeļu līnijai 3B50A tipa aizsargslēdžu uzstādīšanu;
		4. Starp US-1 un US-2 ieguldīt Cat 5e F/UTP kabeli L3~50m. Līniju guldīt cietās bez halogēna D16mm caurulēs, to droši piestiprinot pie sienas ar metāla apskavām;
		5. No US-1 un US-2 līdz katram dzīvoklim (4+4 dzīvokli) ieguldīt 3x4mm2 vara kabeļlīnijas, ka arī paredzēt katrā kāpņu telpā vienu 3x2,5mm2 kabeļlīniju priekš interneta un televīzijas provaidera un vienu 3x2,5mm2 kabeļlīniju kāpņu telpas pāšpatēriņam. Vietās, kur šobrīd uzstādīti elektroenerģijas aparāti, paredzēt savienojuma kārbu ar spailēm uzstādīšanu, vai arī cita veida savienojumus starp esošiem un jauniem kabeļiem. Visas kabeļu līnijas guldīt cietās bez halogēna D25mm caurulēs, to droši piestiprinot pie sienas ar metāla apskavām. Aptuvens kopējais kabeļa guldīšanas apjoms kāpņu telpās – 3x4mm2 - L~ 150m; 3x2,5mm2 - L~ 50m;
	4. Tehniskā projekta saskaņošana:
		1. Tehniskā projekta dokumentāciju papīra dokumentu formā jāsaskaņo ar VAS “Latvijas dzelzceļš” (turpmāk – LDz) Elektrotehnisko pārvaldi.
	5. Pilnā apjomā izstrādāto un saskaņoto tehnisko risinājumu iesniegt LDz Elektrotehniskajai pārvaldei.
	6. Kopā ar saskaņoto tehnisko risinājumu iesniegt LDz Elektrotehniskajai pārvaldei darbu lokālās tāmes, kas sastādītas pamatojoties uz saskaņoto tehnisko risinājumu.
3. **Montāža**
	1. Visus darbus veikt atbilstoši tehniskajām risinājumam.
	2. Darbos izmantojamiem materiāliem un iekārtam ir jābūt sertificētiem atbilstoši Eiropas Savienības noteikumiem.
	3. Sakopt darba vietu katras darbu veikšanas dienas noslēgumā.
	4. Pēc darbu pabeigšanas hermetizēt visus caurumus, kur tiks ieguldītas komunikācijas.
4. **Izpilddokumentācijas noformēšana**
	1. Pēc darbu pabeigšanas sagatavot izpilddokumentāciju (t.sk. izpildshēmas, materiālu atbilstības sertifikātus, iekārtu montāžas un lietošanas instrukcijas latviešu valodā utt.).
	2. Pilnā apjomā izstrādātas izpilddokumentācijas 1 (vienu) oriģināla eksemplāru un 1 (vienas) izpilddokumentācijas kopijas jāiesniedz papīra formā, kā arī 1 (vienu) eksemplāru elektroniskā formā datu nesējā (CD vai zibatmiņā) ar PDF, DWG, XLS, utt. rīkiem lasāmos formātos.

Pielikumā: */tirgus izpētes ietvaros pielikums tiek izsniegts pēc pieprasījuma/*

* “Stacijas ēkas skice”.